2023.6.29.
HU
Az Európai Unió Hivatalos Lapja
L 165/109
2. cikk Fogalommeghatározások E rendelet alkalmazásában: 1.
„szállítmány”: ugyanazon hatósági bizonyítvány, hatósági tanúsítvány vagy bármely más okmány hatálya alá tartozó olyan árumennyiség, amelyet ugyanazon szállítóeszközzel szállítanak; kiskereskedelmi áruk tekintetében az Egyesült Királyság Észak-Írországon kívüli részeiben található ugyanazon jegyzékbe vett létesítmény által feladott és ugyan­ azon jegyzékbe vett, észak-írországi létesítménybe szállított árumennyiség; ültetésre szánt növények – beleértve a vetőburgonyát is –, valamint mezőgazdasági vagy erdészeti célból üzemeltetett gépek és járművek tekintetében az Egyesült Királyság Észak-Írországon kívüli részeiben vállalkozók által feladott és észak-írországi vállalkozó által átvett árumennyiség;
2.
„kiskereskedelmi áruk”: a következő áruk, amelyeket elosztóközpontokba szállítanak – beleértve a kiskereskedelmi árukat ellenőrzött hőmérsékleten elosztó központokat, bevásárlóközpontokat ellátó létesítményeket, nagykereske­ delmi árusítóhelyeket és értékesítési pontokat –, vagy amelyeket közvetlenül a végső fogyasztónak szállítanak, beleértve az étkeztetési szolgáltatók, az üzemi étkezdék, az intézményi étkeztetés, az éttermek és az egyéb, élelmi­ szerellátó helyek és üzletek által: a) állati vagy növényi eredetű termékek; b) az (EU) 2016/2031 rendelet 72. cikkének (1) bekezdésével, 73. cikkével és 74. cikkének (1) bekezdésével össz­ hangban elfogadott végrehajtási jogi aktusban felsorolt, ültetésre szánt növényektől eltérő növények; c) összetett élelmiszer-készítmények; d) az a), b) és c) alpontban említettektől eltérő élelmiszerek; e) élelmiszerekkel érintkezésbe kerülő anyagok; f) az 1069/2009/EK rendelet hatálya alá tartozó, kedvtelésből tartott állatok eladásra kész eledele és műcsont;
3.
„forgalomba hozatal”: az e rendelet 1. cikke (1) bekezdésének a) és b) pontjában említett áruk vállalkozó általi készentartása eladás céljára, beleértve az áruk eladásra való felkínálását vagy ingyenes vagy ellenérték fejében történő átadásának bármely egyéb formáját, valamint az áruk eladását, forgalmazását vagy átadásának egyéb módját;
4.
„végső fogyasztó”: a kiskereskedelmi áru utolsó fogyasztója, aki nem üzleti működés vagy tevékenység részeként használja fel az árut;
5.
„a világ többi részéből származó kiskereskedelmi áru”: az Egyesült Királyságon kívüli harmadik országokból szár­ mazó és az Egyesült Királyság Észak-Írországon kívüli részeibe behozott árukból álló kiskereskedelmi áru;
6.
„állati eredetű termékek”: emberi fogyasztásra szánt kiskereskedelmi áruk, amelyek a következőkből állnak: a) állati eredetű élelmiszerek, beleértve a mézet és a vért; b) emberi fogyasztásra szánt élő kéthéjú kagylók, élő tüskésbőrűek, élő zsákállatok és élő tengeri haslábúak; c) egyéb állatok, amelyeket azzal a szándékkal készítenek elő, hogy azokat élve szállítsák a végső fogyasztóhoz;
7.
„növényi eredetű termékek”: növényekből és az azokból származó termékekből álló, emberi fogyasztásra szánt kiskereskedelmi áruk, beleértve a feldolgozott anyagokat is;